Cel mai întunecat secret al generaţiei anterioare a fost dat în vileag chiar de puştii din ziua de azi! Sătui să fie criticaţi că ascultă 5Gang şi Şatra BENZ şi se uită la vloggeri, tinerii au spus-o pe şleau, umilindu-şi părinţii şi bunicii: „Când erau ca noi, ascultau Animal X, Andrè și Hi-Q!”

„L.A.! Sing Sing BB! Body & Soul! ASIA! VALAHIA! Mai vreţi?”, a exclamat Aurel, 19 ani, făcându-şi părinţii, foşti groupies 3rei Sud Est, să plângă.

„Chiar şi acum, în loc să vă fie ruşine, mergeţi la tot felul de seri nostalgice prin cluburi să ascultaţi chestiile alea. Şi mai aveţi tupeul să râdeţi de noi că ne place Selly!”

Începând de azi, spun părinţii, tinerii au voie să stea afară până la ce oră vor ei şi vor primi 50 de lei pe zi pentru ţigări şi cola, cu condiţia să nu mai vorbească în vecii vecilor despre ce a fost în anii ’90.

